**คำนำ**

แผนพัฒนาท้องถิ่น (พ.ศ. 2561 – 2565) เป็นแผนพัฒนาเศรษฐกิจและสังคมของเทศบาล ที่มีความสัมพันธ์ สอดคล้องกับแผนยุทธศาสตร์การพัฒนา ภายใต้วิสัยทัศน์

**“สีคิ้วเมืองน่าอยู่**

**ควบคู่เอกลักษณ์ทางวัฒนธรรม**

**นำด้านสิ่งแวดล้อม พร้อมคุณภาพชีวิตดี**

**มีชุมชนเข้มแข็ง ภายใต้หลักธรรมาภิบาล”**

และเมื่อแผนพัฒนามีการแปลงสู่การปฏิบัติในรูปของงบประมาณรายจ่ายประจำปีงบประมาณ พ.ศ. 2565 แล้ว การติดตามและประเมินผลจะเป็นกระบวนการสำคัญในการติดตามความก้าวหน้า ปัญหา อุปสรรค และผลสัมฤทธิ์ของงาน ซึ่งข้อมูลจากการติดตามและประเมินผลที่ได้สามารถนำไปใช้ประกอบการกำหนดนโยบาย และเป็นข้อมูลย้อนกลับให้ผู้เกี่ยวข้องทุกฝ่ายได้ปรับแนวทาง การดำเนินงานได้อย่างถูกต้องเหมาะสม

เทศบาลเมืองสีคิ้ว ขอขอบคุณคณะกรรมการติดตามและประเมินผลแผนพัฒนาเทศบาลเมืองสีคิ้ว ที่ได้ปฏิบัติหน้าที่ในการติดตามและประเมินผลแผนพัฒนาเทศบาลเมืองสีคิ้ว ประจำปีงบประมาณ พ.ศ. 2565 จนสำเร็จลุล่วงไปด้วยดี ทำให้เทศบาลเมืองสีคิ้วได้นำผลการติดตามและประเมินผลแผนพัฒนาเทศบาลเมืองสีคิ้วไปปรับปรุง แก้ไข สู่การพัฒนาเทศบาลเมืองสีคิ้วในทุกด้าน

เทศบาลเมืองสีคิ้ว หวังเป็นอย่างยิ่งว่า “เอกสารการติดตามและประเมินผลแผนพัฒนาเทศบาลเมืองสีคิ้ว ประจำปีงบประมาณ พ.ศ. 2565” จะสามารถสร้างความรู้ ความเข้าใจให้กับประชาชนหรือผู้เกี่ยวข้องในการบริหารงานของเทศบาลและนำไปสู่การมีส่วนร่วมในการพัฒนาของทุกภาคส่วน ตามหลักธรรมาภิบาล “หลักความโปร่งใส หลักการมีส่วนร่วม” เพื่อให้เทศบาลมีการพัฒนาที่ยั่งยืน ชุมชนเข้มแข็ง ประชาชนมีคุณภาพชีวิตที่ดีขึ้น และทำให้สังคมอยู่เย็นเป็นสุข

(นายปรีชา จันทรรวงทอง)

นายกเทศมนตรีเมืองสีคิ้ว